**Derek Famulare** (s. 22. joulukuuta 1989 Montréal, Québec, Kanada) on kanadalais-suomalainen jääkiekkoilija, joka pelasi kaudella 2015–2016 LNAH-joukkue Laval Prédateursissa. Hän on pelipaikaltaan vasen laitahyökkääjä. Eliteprospects.com -sivuston mukaan isokokoinen Famulare on "rouhija", joka tykkää pelata fyysisesti ja tekee paljon töitä joukkueensa eteen. Hänen tulisi kuitenkin parantaa hyökkäyspään pelaamistaan.

Ura
---

Famulare aloitti jääkiekon pelaamisen 4-vuotiaana. QMJHL-joukkue Chicoutimi Saguenéens varasi hänet 71. pelaajana vuonna 2006. Famularen QMJHL:n tulokaskausi 2006–2007 toi 54 runkosarja- ja yhdessä playoff-ottelussa tehot 11+14=25. Kesken seuraavan kauden 2007–2008 hän siirtyi Val-d'Or Foreursiin. Famulare pelasi pisteiden valossa parhaan QMJHL-kautensa tehden 65 runkosarjaottelussa yhteensä tehot 14+31=45. Kaudeksi 2009–2010 hän siirtyi Acadie-Bathurst Titaniin, josta Famulare siirtyi kesken kauden, tammikuussa 2010 jo hänen uransa neljänteen ja viimeiseen QMJHL-seuraansa Prince Edward Island Rocketiin.

Kauden 2010–2011 Famulare pelasi Concordian yliopistojoukkueessa. Heinäkuussa 2011 hän siirtyi try-outille Mestis-joukkue TuToon, jonne Famulare sai elokuussa sopimuksen kaudeksi 2011–2012. Hänen ensimmäinen Mestis-kautensa toi runkosarjassa 38 ottelussa tehot 6+16=22 sekä 100 jäähyminuuttia, joilla Famulare sijoittui sarjan jäähypörssissä toiseksi edellään vain Jokipoikien Ilmari Pitkänen.

Famulare nousi kaudella 2012–2013 TuTon ykkösketjuun Ville-Vesa Vainiolan ja Antti Virtasen viereen ja paransi otteitaan edelliskaudesta tehden 45 runkosarjaottelussa tehot 19+18=37. Hän oli joukkueen toiseksi paras maalintekijä Aki Keinäsen jälkeen ja sijoittui koko Mestiksen maalipörssissä kahdeksanneksi. Famulare sijoittui myös 121 minuutillaan jäähypörssissä toiseksi edellään vain KooKoon Matt Nickerson. Kevään 2013 pudotuspeleissä hän jakoi TuTon sisäisen maalipörssin voiton viidellä osumallaan Virtasen ja Arttu Niskakankaan kanssa ja voitti kauden päätteeksi Mestis-pronssia.

Huhtikuussa 2013 Famulare siirtyi try-outille sarjatasoa ylemmäs SM-liigajoukkue Turun Palloseuraan. Hän teki liigadebyyttinsä kauden 2013–2014 avauskierroksella 12. syyskuuta 2013 vieraissa Espoo Bluesia vastaan. Syyskuussa Famularen koeaikaa jatkettiin 7. lokakuuta saakka. Hän sai sen päätteeksi 1+1-vuotisen sopimuksen TPS:ään. Famulare teki kauden aikana yhteensä 35 runkosarjaottelussa tehot 1+1=2.

TPS ei käyttänyt Famularen sopimuksessa ollutta optiota ja hän palasi kaudeksi 2014–2015 Pohjois-Amerikkaan ja siirtyi ECHL-joukkue Kalamazoo Wingsiin. Famulare jätti joukkueen kuitenkin jo ennen ensimmäistäkään ottelua lokakuussa 2014 ja siirtyi vajaa viikkoa myöhemmin LNAH-joukkue Cornwall River Kingsiin. Kaudella 2015–2016 hän pelasi samaa liigaa Laval Prédateursissa, jossa Famulare pelasi kauden aikana kuitenkin vain yhden ottelun.

Muuta
-----

Famularen isä Guido on entinen jääkiekkoilija, joka pelasi myös Suomessa, I-divisioonajoukkue Kiekko-67:n riveissä kaudella 1979–1980. Derekin äiti on suomalainen ja hänen perheensä on kotoisin Turusta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Chicoutimi Saguenéens | QMJHL | 35 | 11 | 14 | 25 | 28 | 1 | 0 | 0 | 0 | 0 |
| 2007–2008 | Chicoutimi Saguenéens | QMJHL | 34 | 5 | 8 | 13 | 41 | – | – | – | – | – |
|  | Val-d'Or Foreurs | QMJHL | 31 | 9 | 23 | 32 | 65 | 4 | 0 | 3 | 3 | 6 |
| 2008–2009 | Val-d'Or Foreurs | QMJHL | 65 | 13 | 27 | 40 | 55 | – | – | – | – | – |
| 2009–2010 | Acadie-Bathurst Titan | QMJHL | 32 | 7 | 7 | 14 | 40 | – | – | – | – | – |
|  | Prince Edward Island Rocket | QMJHL | 22 | 1 | 3 | 4 | 16 | 5 | 0 | 1 | 1 | 6 |
| 2010–2011 | Concordia Univ. | CIS | 17 | 4 | 4 | 8 | 34 | 3 | 0 | 0 | 0 | 0 |
| 2011–2012 | TuTo | Mestis | 38 | 6 | 16 | 22 | 100 | 2 | 0 | 0 | 0 | 4 |
| 2012–2013 | TuTo | Mestis | 45 | 19 | 18 | 37 | 121 | 11 | 5 | 4 | 9 | 12 |
| 2013–2014 | TPS | SM-liiga | 35 | 1 | 2 | 3 | 37 | – | – | – | – | – |
| 2014–2015 | Cornwall River Kings | LNAH | 21 | 2 | 7 | 9 | 36 | – | – | – | – | – |
| 2015–2016 | Laval Prédateurs | LNAH | 1 | 0 | 0 | 0 | 0 | – | – | – | – | – |
| 1 kautta | yhteensä | SM-liiga | 35 | 1 | 2 | 3 | 37 | – | – | – | – | – |
| 2 kautta | yhteensä | Mestis | 83 | 25 | 34 | 59 | 221 | 13 | 5 | 4 | 9 | 16 |

Lähteet
-------

* Derek Famulare The Internet Hockey Databasessa (englanniksi)
* Derek Famulare *Elite Prospects*. Everysport Media Group AB.  (englanniksi)

### Viitteet

1. ↑  Leppäsyrjä, Jussi: We want Famu  6.10.2013. Turun Sanomat.  Arkistoitu 8.8.2014. Viitattu 5.8.2014.
2. ↑  Derek Famulare The Internet Hockey Databasessa (englanniksi)
3. 1 2 3 4 5 6  Derek Famulare *Elite Prospects*. Everysport Media Group AB.  (englanniksi)
4. 1 2  Valtonen, Osku: Ulkomaalaiskaksikko viihtyy Turussa *Jatkoaika.com*.  12.9.2011. Jatkoaika r.y. Viitattu 12.9.2013.
5. ↑  TuTo esitteli 12 uutta pelaajaa *Jatkoaika.com*.  25.7.2011. Jatkoaika r.y. Viitattu 12.9.2013.
6. ↑  TuTo täydensi miehistöään *Jatkoaika.com*.  16.8.2011. Jatkoaika r.y. Viitattu 12.9.2013.
7. ↑  Kanerva, Mika; Sundell, Milla: TUTO Hockeyn pelaaja-arviot kaudella 2012–13: Nälkä kasvoi syödessä *Jatkoaika.com*.  21.3.2013. Jatkoaika r.y. Viitattu 12.9.2013.
8. ↑  Famulare hakee pelipaikkaa Palloseurasta *Jatkoaika.com*.  4.4.2013. Jatkoaika r.y. Viitattu 12.9.2013.
9. ↑  TPS solmi sopimukset kahden ulkomaalaispelurin kanssa *Jatkoaika.com*.  3.9.2013. Jatkoaika r.y. Viitattu 12.9.2013.
10. ↑  Lucenius suuntaa Turkuun – myös Famularelle ja Suomiselle sopimukset *Jatkoaika.com*.  7.10.2013. Jatkoaika r.y. Viitattu 7.10.2013.
11. ↑  Famulare farmin farmiin *Jatkoaika.com*.  5.8.2014. Jatkoaika r.y. Viitattu 5.8.2014.